b'\n_START_ARTICLE_\n\xc5\xbdiveti ho\xc4\x8dem\n_START_SECTION_\nVsebina\n_START_PARAGRAPH_\nNadine \xc5\xbeivi spro\xc5\xa1\xc4\x8deno, normalno \xc5\xbeivljenje, dokler ne dobi pisma od svojega biv\xc5\xa1ega fanta Floriana, v katerem ji sporo\xc4\x8di, da je zbolel za AIDS-om, ki ga je dobil preko transfuzije krvi, preden sta se spoznala. Predlaga ji, naj gre k zdravniku opravit test, ker se boji, da ga je verjetno prenesel nanjo. Nadine najprej ne verjame njegovim besedam in odla\xc5\xa1a z obiskom zdravnika, a ko zboli za gripo, zdravniku omeni, da ima mogo\xc4\x8de AIDS. Zdravnik ji takoj odvzame kri, da bi opravili teste, katerih rezultati naj bi bili jasni po enem tednu. Ko pride tisti dan, jo zdravnik pokli\xc4\x8de k sebi in ji sporo\xc4\x8di, da je seropozitivna, a da bolezen pri njej \xc5\xa1e ni izbruhnila._NEWLINE_Sre\xc4\x8da se s stra\xc5\xa1no novico, da prena\xc5\xa1a virus HIV in z neprijetnimi vpra\xc5\xa1anji, na katera bo morala najti odgovore. Kako sporo\xc4\x8diti to svojim star\xc5\xa1em? Kak\xc5\xa1ne bodo reakcije prijateljic? Ali jo \xc4\x8daka izob\xc4\x8denost? Kak\xc5\xa1no \xc5\xbeivljenje jo \xc4\x8daka sedaj, ko je bolna? Koliko \xc4\x8dasa bo \xc5\xa1e \xc5\xbeivela?\n_START_SECTION_\nZbirka\n_START_PARAGRAPH_\nKnjiga je iz\xc5\xa1la v Zbirki Odisej zalo\xc5\xbebe Mladinska knjiga.'